EkBass/fiwiki-20250220-pages-articles huggingface dataset:
Kiinan kasvisto

pienoiskuva|Japaninköynnöskuusama (Lonicera japonica) Kiinan kasvisto on monimuotoinen. Yli 30 000 kasvilajia elää Kiinassa luonnonvaraisena, mikä edustaa lähes kahdeksasosaa maailman kaikista kasvilajeista, johon luetaan mukaan ne tuhannet, joita ei kasva missään muualla maapallolla. Kiinassa kasvaa monia metsätyyppejä. Sekä koilliseen että luoteeseen ulottuvat vuoret ja kylmät havumetsät, joissa elää sellaisia lajeja, kuten hirvi ja kauluskarhu, sekä noin 120 lintulajia. Kosteissa havupuumetsissä voi olla bambutiheikköjä pohjakerroksena, joiden tilalta on alppiruusuja, katajaa ja marjakuusia kasvavissa korkeammissa montaanimetsissä. Subtrooppiset metsät, jotka vallitsevat Keski- ja Etelä-Kiinassa, sisältävät 146 000 kasvilajia. Trooppiset sademetsät ja kausisademetsät sisältävät neljänneksen kaikista Kiinassa löydetyistä kasvi- ja eläinlajeista, vaikka niiden levinneisyys rajoittuukin Yunnanin ja Hainanin maakuntiin. Sammalista Kiinassa kasvaa noin 2 120 lajia, mikä on monimuotoisin sammalkasvillisuus pohjoisella lauhkealla vyöhykkeellä. == Lähteet == Kasvisto Kiina Luokka:Kasvisto maittain
Bolu

Bolu on kaupunki Turkissa. Se on hallinnollinen keskusta Bolun maakunnassa. Vuonna 2022 Bolun väkiluvuksi arvioitiin noin 186 000. Kaupunki sijaitsee kukkulan etelärinteellä yli 700 metrin korkeudella merenpinnasta. Alue on kuulunut Heettiläisten valtakuntaan ja siirtyi osaksi Bithyniaa noin 400-luvulla eaa. Lähistöllä on Bityniumin rauniot antiikin ajalta. Bolu-vuoren läpi kulkeva tunneli on tärkeä osa Ankaran ja Istanbulin yhdistävää moottoritietä. Tiedosto:Bolu Izzet Baysal Caddesi june 2019 3097.jpg|Bolun liikkeitä ja liikennettä. Tiedosto:Lake abant.jpg|Abant-järvi == Lähteet == == Aiheesta muualla == Luokka:Turkin kaupungit Luokka:Bolun maakunta
Suomukurkkumuura

Suomukurkkumuura (Formicivora iheringi) on puumuurien heimoon kuuluva varpuslintu. Suomukurkkumuuraa tavataan Brasilian itäosissa, ja sen levinneisyysalueen pinta-ala on noin 149 000 km2. Lajin on kuvattu olevan harvinainen, ja sen uskotaan olevan vähenemässä elinympäristöjen tuhoutumisen vuoksi. == Lähteet == Luokka:Puumuurat
Lars Dilling

Lars Dilling (1848−1887) oli norjalainen kirjailija. Hän on tullut tunnetuksi pikkuporvarillista elämää esittävien humorististen kertomustensa kautta, joista esimerkkejä Hverdagsmennisker (kolme sarjaa), Gjennem lorgnetten (kolme sarjaa), Begavet ja Fra Tyskland og Belgien.Dilling, Lars, Tietosanakirja osa 2, palsta 312, Tietosanakirja Osakeyhtiö 1909 ==Suomennetut teokset== * Jutelmia (Gjennem Lorgnetten), Suomennoksia norjan kielisestä alkuteoksesta, Pietari: Lindeberg 1884. * Jutelmia, suomentaja Uno von Schrowe, Helsinki: Wickström,1885. * Lahjakas: kertomus, suomentaja -ie-, Tampere: Hagelberg 1887. * Kotoisia kohtauksia, suomentaja Eemil Forsgren, Pori: Adolf Allardt 1888 Sarja: Uusi suomalainen romaanijakso, 50−52. Suomennos * Yksinkertainen kukkavihkonen, suomentaja Vihtori Peltonen, Porvoo: WSOY 1891. == Lähteet == ==Aiheesta muualla== * Vapaasti ladattavia Lars Dillingin e-kirjoja Projekti Lönnrotilta ja Project Gutenbergiltä Luokka:Norjalaiset kirjailijat Luokka:Vuonna 1848 syntyneet Luokka:Vuonna 1887 kuolleet
Huppumuura

Huppumuura (Formicivora erythronotos) on puumuurien heimoon kuuluva varpuslintu. Huppumuuraa tavataan Brasiliassa Ilha Granden saarella, ja sen levinneisyysalueen pinta-ala on noin 790 km2. Laji tunnettiin aiemmin noin 20:stä 1800-luvulla kerätystä näytteestä, minkä jälkeen siitä ei saatu havaintoja yli sataan vuoteen. Laji löydettiin uudestaan vuonna 1987. Sen populaatioksi on vuonna 2016 arvioitu 1 000–2 499 yksilöä, ja sen uskotaan olevan vähenemässä elinympäristöjen tuhoutumisen vuoksi. Se on luokiteltu erittäin uhanalaiseksi. == Lähteet == Luokka:Puumuurat Luokka:Uhanalaiset linnut
Alexander Magnus Löfving

Alexander Magnus Löfving (26. heinäkuuta 1821 Hiitola – 25. lokakuuta 1906 Hanko) oli Venäjän keisarillisessa armeijassa palvellut suomalainen kenraalimajuri. (Viitattu 15.3.2020) Löfvingin vanhemmat olivat apulaispastori Pehr Magnus Löfving ja Eva Fredrika Aschan ja puoliso vuodesta 1859 Mathilda Maria Karolina Åkerman. Löfving tuli sotilaspalvelukseen 3. suomenmaalaiseen linjapataljoonaan vapaaehtoisena vuonna 1838. Aliupseeriksi hän yleni jo saman vuoden lopulla. Vuonna 1843 Löfving siirrettiin vänrikiksi ylennettynä Krementšugin jalkaväkirykmenttiin Poltavan kuvernementtiin. Vuonna 1847 hänet määrättiin aliluutnanttina rykmentin rahastonhoitajaksi, seuraavana vuonna hän osallistui vapaaehtoisena Unkarin vallankumouksen kukistamiseen rintamajoukoissa. Luutnantiksi Löfving yleni toukokuussa 1850. Hänet siirrettiin 1851 kouluttajaksi 3. suomenmaalaiseen linjapataljoonaan ja edelleen 1852 1. reservitarkk’ampujapataljoonaan, jonka vt. komppanianpäälliköksi hänet määrättiin 1852. Tähän tehtävään hänet vakinaistettiin alikapteeniksi ylennettynä 1853. Krimin sotaan Löfving osallistui ensin komppanianpäällikkönä 1. reservitarkk’ampujapataljoonassa Helsingin seudun rannikkopuolustuksessa. Helmikuussa 1855 hänet määrättiin pataljoonansa vt. komentajaksi. Alkusyksyllä hän osallistui rannikon puolustustaisteluihin kenraali Anders Edvard Ramsayn alaisuudessa ja yleni kapteeniksi. Vuodesta 1857 Löfving toimi komppanianpäällikkönä 1. yhdistetyssä reservijalkaväkipataljoonassa ja syksystä 1858 pataljoonan vt. nuorempana esikuntaupseerina. Hänet ylennettiin majuriksi 1860. Vuonna 1863 Löfving siirrettiin Lappeenrannan jalkaväkirykmenttiin, missä hänestä tuli seuraavana vuonna pataljoonan tarkka-ampujien päällikkö. Everstiluutnantiksi 1865 ylennettynä hänet siirrettiin vuoden 1866 alusta rykmentin komentajan apulaiseksi talousosastolle ja 1. reservijalkaväkipataljoonan komentajaksi kesällä 1871. Everstiksi hänet ylennettiin 1873. Kun reservijalkaväkipataljoonat lakkautettiin vuonna 1873, Löfving määrättiin Novgorodin kuvernementtiin sotilashallinnon päälliköksi ja seuraavana vuonna Lugan kihlakunnan sotilaspäälliköksi Pietarin kuvernementtiin, mutta pysytettynä armeijan jalkaväen upseeriluetteloissa. Kenraalimajuriksi hänet ylennettiin lokakuussa 1884, jolloin hän sai eron sotapalveluksesta. Marraskuun alussa hän erosi myös Lugan kihlakunnan sotilaspäällikön tehtävästään. ==Lähteet== Luokka:Suomalaiset kenraalit Luokka:Vuonna 1821 syntyneet Luokka:Vuonna 1906 kuolleet
Kapustarintamuura

Kapustarintamuura (Formicivora grisea) on puumuurien heimoon kuuluva varpuslintu. Kapustarintamuuraa tavataan Boliviassa, Brasiliassa, Kolumbiassa, Ranskan Guianassa, Guyanassa ja Surinamessa, ja sen levinneisyysalueen pinta- ala on 8 830 000 km2. Laji on luokiteltu elinvoimaiseksi. == Lähteet == Luokka:Puumuurat
Ruskoviittamuura

Ruskoviittamuura (Formicivora serrana) on puumuurien heimoon kuuluva varpuslintu. Ruskoviittamuuraa tavataan Brasiliassa, ja sen levinneisyysalueen pinta-ala on noin 267 000 km2. Laji on luokiteltu elinvoimaiseksi. == Lähteet == Luokka:Puumuurat
Mustavatsamuura

Mustavatsamuura (Formicivora melanogaster) on puumuurien heimoon kuuluva varpuslintu. Mustavatsamuuraa tavataan Boliviassa, Brasiliassa ja Paraguayssa, ja sen levinneisyysalueen pinta-ala on noin 4 460 000 km2. Laji on luokiteltu elinvoimaiseksi. == Lähteet == Luokka:Puumuurat
Ivan Dmitrijev

Ivan Ivanovitš Dmitrijev (; 1760−1837) oli venäläinen runoilija. == Kirjallinen ura == Hän oli monen muun venäläisen kirjailijan tavoin aluksi upseeri. Gavrila Deržavinin ja varsinkin Nikolai Karamzinin tuttavuus kehitti hänen runollisia lahjojaan. Vuonna 1791 hän julkaisi Karamzinin aikakauslehdessä Moskovski zurnal runomuotoisia satuja, joista yksi satu, ’Muodinmukainen vaimo’, ja runo ’Kyyhky’ herättivät ihastusta. Hänen seuraavista tuotteistaan parhaana on pidetty satiiria ’Vieras mielipide’, jonka terävä pila oli tähdätty oodinkirjoitusmuotia vastaan. Vuonna 1795 Dmitrijev julkaisi runokokoelman ’Minun joutavuuteni’. == Sotilasura == Saatuaan eron sotapalveluksesta everstin arvoon ylennettynä Dmitrijev oli seuraavana vuonna lähdössä keisari Paavalin luo tätä kiittämään, kun hänet vangittiin epäiltynä osallisuudesta salaliittoon keisarin henkeä vastaan. Mutta epäilyksen perusteettomuus selvisi pian, ja keisari hyvitti loukattua monin armonosoituksin. Dmitrijev kutsuttiin Moskovaan keisarin kruunaukseen ja nimitettiin siellä apanaasimaiden ministerin apulaiseksi, ja sen jälkeen häntä käytettiin useissa korkeissa hallinnollisissa toimissa. Hän oli muun muassa 1810 oikeusministerinä. Hänen jälkeenjääneet muistelmansa (’Katsaus elämääni’) julkaistiin 1866. Dmitrijevin tyyli oli keveää, siroa ja terävää, ja hän vapautti venäläisen runokielen vanhentuneista ja kankeista sanoista ja muodoista. Näin hänestä tuli runokielen uudistaja. Viitattu 15.3.2020. == Lähteet == ==Aiheesta muualla== Luokka:Venäläiset runoilijat Luokka:Venäläiset virkamiehet Luokka:Vuonna 1760 syntyneet Luokka:Vuonna 1837 kuolleet
Ruosteselkämuura

Ruosteselkämuura (Formicivora rufa) on puumuurien heimoon kuuluva varpuslintu. Ruosteselkämuuraa tavataan Boliviassa, Brasiliassa, Paraguayssa, Perussa ja Surinamessa, ja sen levinneisyysalueen pinta-ala on noin 9 220 000 km2. Lajin on kuvattu olevan melko yleinen, mutta laikuttaisesti levinnyt. Sen kannankehitys on vakaa, ja se on luokiteltu elinvoimaiseksi. == Lähteet == Luokka:Puumuurat
Leander Linnavuori

Leander Linnavuori (Backman) (1871 Joensuu – 1917 Tampere) oli suomalainen opettaja ja toimittaja. Linnavuori valmistui Sortavalan seminaarista ja työskenteli kansakoulunopettajana eri puolilla Suomea. Uskonnollisen vapaamielisyytensä takia virastaan erotettu opettaja palkattiin sosiaalidemokraattien jyväskyläläisen äänenkannattajan Sorretun Voiman ensimmäiseksi päätoimittajaksi vuonna 1906. Linnavuori erotettiin poliittisten ja henkilökohtaisten ristiriitojen takia jo saman vuoden lopussa, jolloin hän perusti nuorsuomalaisten ja perustuslaillisten tuella uuden lehden Keski- Suomen Sosialistin. Se oli linjaltaan Sorretun Voimaa maltillisempi ja yhdisti sosialismia wrightiläisiin perinteisiin ja kansallisiin valistustavoitteisiin. Lehti lakkasi Suomen Sosialisti -nimisenä vuonna 1908.Tommila, s. 325–326, 386–389. Luonteeltaan ”sopeutumattomaksi” luonnehdittuTommila, s. 388. Linnavuori tuomittiin petoksesta ja kuudesta kavalluksesta seitsemän kuukauden vankeuteen vuonna 1916. ==Lähteet== * ===Viitteet=== Luokka:Suomalaiset opettajat Luokka:Suomalaiset päätoimittajat Luokka:Vuonna 1871 syntyneet Luokka:Vuonna 1917 kuolleet
Lisa Banes

Lisa Banes (9. heinäkuuta 1955 Chagrin Falls Ohio – 14. kesäkuuta 2021) oli yhdysvaltalainen näyttelijä. Hänet on palkittu Theatre World Award -palkinnolla esityksestään näytelmässä Nuori viha. Hänet tunnetaan myös elokuvasta Cocktail (1988). ==Ura== Banes syntyi Chagrin Fallsissa Ohiossa. Hän opiskeli esittävää taidetta Juilliard Schoolissa New Yorkissa. Broadwaylla hän esitti Cassieta Neil Simonin näytelmässä Rumors vuonna 1988. Hänen muita Broadway-esityksiään ovat muun muassa Present Laughter, Accent on Youth ja musikaali High Society. Televisiossa Banesin tunnetuimpia roolisuorituksia on pormestari Anita Massengil Rantojen kunkussa (2000-01). Hän on esiintynyt myös televisiosarjoissa Mullan alla ja Nashville. Banes on näytellyt elokuvissa The Hotel New Hampshire (1984), Cocktail (1988), Sudenkorento (2002), Freedom Writers (2007) ja Gone Girl (2014). == Lähteet == == Aiheesta muualla == Luokka:Vuonna 1955 syntyneet Luokka:Vuonna 2021 kuolleet Luokka:Liikenneonnettomuudessa kuolleet Luokka:Yhdysvaltalaiset näyttelijät
Fridolf Leonard Maexmontan

Fridolf Leonard Maexmontan (2. heinäkuuta 1821 Turku – 1. joulukuuta 1901 Helsinki) oli Venäjän keisarillisessa armeijassa palvellut suomalainen jalkaväenkenraali. (Viitattu 15.3.2020) Maexmontanin vanhemmat olivat kauppias, tilanomistaja Jakob Johan Maexmontan ja Carolina Sofia Tjäder ja puoliso vuodesta 1853 Louise Adolfina Plantin. Heidän poikansa Nikolaj Mexmontan yleni kenraalimajuriksi Suomen armeijassa. Fridolf Leonard Maexmontan tuli aliupseeriksi 9. suomenmaalaiseen linjapataljoonaan vuonna 1839. Aliluutnantiksi hänet ylennettiin 1845 ja luutnantiksi 1847. Seuraavana vuonna hänet siirrettiin palvelukseen 6. Libaun, H.K.K. Preussin Prinssi Karlin jalkaväkirykmentin reservipataljoonaan. Alikapteeniksi Maexmontan yleni 1849, seuraavana vuonna hänet määrättiin luutnanttina kouluttajaksi Henkivartioväen Liettuan rykmenttiin, ylennettiin alikapteeniksi 1854, kapteeniksi 1855 ja everstiksi 1861. Rykmentissään hän toimi sekä komppanianpäällikkönä että pataljoonankomentajana. Vuonna 1862 Maexmontan siirrettiin pataljoonankomentajaksi Henkivartioväen Hatsinan jalkaväkirykmenttiin ja komennettiin sieltä 1864 erityistehtäviin Suomen sotilaspiirin viraston Suomen sotaväen jaoston päällikön esikuntaan. Seuraavana vuonna hänet siirrettiin 38. Tobolskin jalkaväkirykmentin komentajaksi Siperiaan. Vuonna 1870 hänet määrättiin 5. tarkk’ampujaprikaatin vt. komentajaksi ja vakinaistettiin tehtävään seuraavana vuonna kenraalimajuriksi ylennettynä. Vuonna 1882 hänet ylennettiin kenraaliluutnantiksi, eron sotapalveluksesta hän sai jalkaväenkenraalina helmikuussa 1891. ==Lähteet== Luokka:Suomalaiset kenraalit Luokka:Vuonna 1821 syntyneet Luokka:Vuonna 1901 kuolleet
Lajos Dóczy

Lajos Dóczy (1845−1918) oli unkarilainen sanomalehtimies ja kirjailija. Hän tuli 1867 sisäministeriön painoasiain osastoon virkamieheksi, sittemmin yhteiseen ulkoministeriöön ministerineuvokseksi. Dóczyn kaunokirjallisesta tuotannosta merkittävimpiä ovat näytelmät, ennen kaikkea huvinäytelmät A csók ('Suukko', 1871), joka saavutti suuren näyttämömenestyksen, ja Emminor (1896), sekä näytelmät Az utolsó szerelem ('Viime rakkaus'), ja Széchy Mária. Dóczy oli myös ahkera kääntäjä, sekä unkarintaja että saksantaja. Hän käänsi muun muassa Imre Madáchin kuuluisan Az ember tragédiája -nimisen draamarunoelman saksaksi.Dóczi Lajos, Tietosanakirja osa 2, palsta 351, Tietosanakirja Osakeyhtiö 1909 == Lähteet == ==Aiheesta muualla== Luokka:Unkarilaiset kirjailijat Luokka:Unkarilaiset kielenkääntäjät Luokka:Vuonna 1845 syntyneet Luokka:Vuonna 1918 kuolleet
Sincoranmuura

Sincoranmuura (Formicivora grantsaui) on puumuurien heimoon kuuluva varpuslintu. Sincoranmuuraa tavataan Serra do Sincorán vuoristossa Brasiliassa Bahian osavaltiossa, ja sen levinneisyysalueen pinta-ala on noin 3 600 km2. Lajin tunnettuja esiintymiä on vain neljä, ja se on luokiteltu erittäin uhanalaiseksi. == Lähteet == Luokka:Puumuurat Luokka:Uhanalaiset linnut
Phil Collen

Philip Kenneth Collen (s. 8. joulukuuta 1957) on englantilainen kitaristi, joka soittaa yhtyeessä Def Leppard. Collen liittyi yhtyeeseen vuonna 1982. == Henkilökohtaista == Phil Collen asuu Yhdysvaltojen osavaltiossa Kaliforniassa. Hänellä on yhteensä viisi lasta. Phil Collen kertoi myös olevansa kasvissyöjä. == Aiheesta muualla == *Phil Collenin nettisivut Luokka:Englantilaiset kitaristit Luokka:Def Leppardin jäsenet Luokka:Vuonna 1957 syntyneet Luokka:Elävät henkilöt
Luhtamuura

Luhtamuura (Formicivora acutirostris) on puumuurien heimoon kuuluva varpuslintu. Luhtamuuraa tavataan Brasilian eteläosissa, Paranán ja Santa Catarinan osavaltioissa. Lajin levinneisyysalueen pinta-ala on noin 27 900 km2. Se on luokiteltu silmälläpidettäväksi. == Lähteet == Luokka:Puumuurat
Rodolphe Töpffer

Rodolphe Töpffer (1. helmikuuta 1799 Geneve – 8. kesäkuuta 1846 Geneve) oli sveitsiläinen taidemaalari, opettaja, kirjailija ja sarjakuvataiteilija. Hän toimi Geneven yliopiston edeltäjän Geneven akatemian professorina vuodesta 1832. Hän oli historian ensimmäisiä sarjakuvien piirtäjiä, ja hänet luetaan ”sarjakuvien isien” joukkoon. Töpfferin piirtämien sarjakuvien kuuluisimpia sankareita olivat M. Vieuxbois, M. Cryptogame ja M. Jabot. He olivat maailman murjomia pikkuporvareita, jotka kukistuivat tavoitellessaan suuria mielikuvituksellisissa ja mahdottomissa seikkailuissaan. == Suomennettuja teoksia == * == Lähteet == == Aiheesta muualla == * Luokka:Sveitsiläiset taidemaalarit Luokka:Sveitsiläiset kirjailijat Luokka:Opettajat Luokka:Sarjakuvantekijät Luokka:Vuonna 1799 syntyneet Luokka:Vuonna 1846 kuolleet Luokka:Seulonnan keskeiset artikkelit
Pjotr Dolgorukov

Pjotr Vladimirovitš Dolgorukov (; 1816 − 1868 Bern, SveitsiDolgorukov 11. Peter Vladimirovitj, furst D. Nordisk familjebok, Uggleupplagan. 6. palsta 643 ) oli venäläinen kirjailija. Hän joutui keisari Nikolai I:n epäsuosioon jo salanimellä kreivi d’Almagro julkaisemansa kirjan Notice sur les principales familles de la Russie (1843) vuoksi, jonka tähden hänet karkotettiin Vjatkaan. Hän oleskeli karkotuksen jälkeen joitakin vuosia Pietarissa ja sitten Pariisissa. Mutta julkaistuaan Pariisissa teoksensa La vérité sur la Russie (1860) hän menetti kaikki maatilansa Venäjällä ja joutui ikuiseen maanpakolaisuuteen. Edellä mainittujen teosten lisäksi Dolgorukov julkaisi Dolgorukovin suvun historian (1840), Venäjän aateliston sukutaulut (1854−1857) sekä muistelmansa (1867−1871).Dolgorukov 8. Petr Vladimirovitš D., Tietosanakirja osa 2, palsta 360, Tietosanakirja Osakeyhtiö 1909 == Lähteet == ==Aiheesta muualla== Luokka:Venäläiset kirjailijat Luokka:Sukututkijat Luokka:Vuonna 1816 syntyneet Luokka:Vuonna 1868 kuolleet
Bloodletting

Bloodletting on thrash metal -yhtye Overkillin studioalbumi, joka julkaistiin 24. lokakuuta 2000. ==Kappaleet== # # # # # # # # # # ==Kokoonpano== *Bobby "Blitz" Ellsworth – laulu *D.D. Verni – basso *Dave Linsk – kitara *Tim Mallare – rummut == Aiheesta muualla == * * Luokka:Overkillin albumit Luokka:Vuoden 2000 albumit
Saopaulonmuura

Sãopaulonmuura (Formicivora paludicola) on puumuurien heimoon kuuluva varpuslintu. Sãopaulonmuuraa tavataan São Paulon osavaltiossa Brasiliassa, ja sen levinneisyysalueen pinta-ala on noin 1 500 km2. Vuonna 2018 sen kannaksi arvioitiin 250–1 000 yksilöä. Se on luokiteltu äärimmäisen uhanalaiseksi. == Lähteet == Luokka:Puumuurat Luokka:Uhanalaiset linnut
Kallistos Ware

Kallistos Ware (oik. Timothy Richard Ware, 11. syyskuuta 1934 – 24. elokuuta 2022) oli englantilainen teologi ja metropoliitta. Hän on modernin ajan tunnetuimpia länsimaalaisia ortodoksisia teologeja. Ware sai vuonna 2017 anglikaanikirkon Lambeth-ristin ekumeenisista ansioistaan. Ware liittyi ortodoksikirkkoon vuonna 1958, vihittiin papiksi vuonna 1966 ja piispaksi vuonna 1982. Metropoliitan arvo hänelle myönnettiin 2007. Metropoliitta Kallistos opetti ortodoksista teologiaa Oxfordin yliopistossa vuodesta 1966 vuoteen 2001. Hänen julkaisuihinsa kuuluu vuonna 1979 ilmestynyt The Orthodox Way, joka julkaistiin vuonna 1985 suomeksi nimellä Ortodoksinen tie. == Suomennettuja teoksia == *Pyhä Henki kristityn elämässä (1979) *Nimen voima : Jeesuksen rukous ortodoksisessa hengellisessä elämässä (1981) *Ortodoksinen tie (1985) *Sisäinen valtakunta (2006, ISBN 9789525495072.) == Lähteet == == Kirjallisuutta == *Toiviainen, Sakari: Kuvasta kaltaisuuteen : Via mystica Kallistos Waren mukaan. Ortodoksisen kulttuurin säätiö 1988. ISBN 951-96021-2-7. == Aiheesta muualla == Luokka:Englantilaiset teologit Luokka:Ortodoksiset piispat Luokka:Metropoliitat Luokka:Vuonna 1934 syntyneet Luokka:Vuonna 2022 kuolleet
Bosten

Bosten (uiguuri: باغراش كۆلى‎, ) on makeanveden järvi Tarimin altaan koillisreunassa, Bayingolinin mongolien autonomisessa prefektuurissa Xinjiangin autonomisella alueella Kiinassa. Bosten kattaa noin 1 000 neliökilometriä joten se on suurin makeanveden sisämaan järvi Kiinassa. ==Lähteet== Luokka:Kiinan järvet Luokka:Xinjiangin maantiede
Gunnar Weman

Nils Gunnar Ludvig Weman, (25. helmikuuta 1932 Uppsala – 24. helmikuuta 2024) oli ruotsalainen teologi, joka toimi Luulajan hiippakunnan piispana vuosina 1986–1993 ja Ruotsin kirkon arkkipiispana 1993–1997. == Elämänvaiheet ja työ == Wemanin isä oli Uppsalan tuomiokirkon urkuri Henry Weman. Hänet vihittiin papiksi 1958 ja toimi pappina muun muassa Sigtunassa, Skogissa (Hälsningland) ja Uppsalassa. Vuodesta 1964 hän oli Sigtunan seurakunnan kirkkoherra ja vuosina 1985–1986 Ruotsin kirkon jumalanpalveluselämän ja evankelioimistoimikunnan (Svenska kyrkans nämnd för gudstjänstliv och evangelisation) johtaja. Vuonna 1986 hänet valittiin Luulajan hiippakunnan piispaksi ja 1993 Ruotsin kirkon arkkipiispaksi Bertil Werkströmin jälkeen. Weman jäi eläkkeelle 1997 ja hänen seuraajakseen valittiin K. G. Hammar. Weman kehitti Ruotsin kirkon jumalanpalveluselämää. Hänen arkkipiispana ollessaan vuonna 1993 vietettiin Uppsalassa vuonna 1593 pidetyn Uppsalan kokouksen 400-vuotisjuhlaa. Uppsalan kokouksessa päätettiin, että Ruotsi oli luterilainen maa. Vuoden 1993 juhla oli ekumeeninen juhla, jossa katolista kirkkoa edusti paavillisen kristittyjen yhteyden neuvoston johtaja kardinaali Edward Cassidy ja ortodoksista kirkkoa Konstantinopolin ekumeeninen patriarkka Bartolomeus. (Google Books) Weman väitteli vuonna 2006 teologian tohtoriksi. Hänen väitöskirjansa aiheena oli kirkkorakennuksen uudistaminen muuttuneiden liturgisten vaatimusten mukaan, ja hän käsitteli erityisesti Sigtunan Mariankirkkoa. == Teokset (valikoima) == * Nutida gudstjänst och medeltida kyrkorum : förhållandet mellan det sena 1900-talets liturgireform och det medeltida gudstjänstrummet i Svenska kyrkan (tohtorinväitöskirja) 2006 * Jerk Alton: Nutida kyrkorumsarkitekt, yhdessä Jerk Altinin ja Tord Harlinin kanssa 2009 * Kyrka i olika meningar : kortklippta texter med ecklesiologiska kommentarer, yhdessä Sven-Erik Broddin kanssa, Artos & Norma 2012 ISBN 978-91-7580-615-0 * Liturgi i Svenska kyrkan : i ord och bild från då och nu, yhdessä Sven-Erik Broddin kanssa, Artos 2020 ISBN 978-91-7777-101-2 == Lähteet == Luokka:Luulajan hiippakunta Luokka:Ruotsin kirkon piispat ja arkkipiispat Luokka:Ruotsin luterilaiset arkkipiispat Luokka:Vuonna 1932 syntyneet Luokka:Vuonna 2024 kuolleet
Walesin naisten jalkapallomaajoukkue

Walesin naisten jalkapallomaajoukkue edustaa Walesia naisten jalkapallon kansainvälisissä otteluissa. Sitä hallinnoi Walesin jalkapalloliitto. Wales on jalkapallon naisten maailmanrankingissa sijalla 34. == Lähteet == == Aiheesta muualla == Luokka:Naisten jalkapallomaajoukkueet Luokka:Walesin jalkapallo
ReliXIV

ReliXIV on thrash metal -yhtye Overkillin studioalbumi, joka julkaistiin 22. maaliskuuta 2005. ==Kappaleet== # # # # # # # # # # #Coma (Live at Club Citta 2004) (Japanin bonuskappale) ==Kokoonpano== *Bobby "Blitz" Ellsworth – laulu *Dave Linsk – kitara *Derek Tailer – kitara *D.D. Verni – basso *Tim Mallare – rummut == Arvostelut == * Blabbermouth: 7/10 * Imperiumi: 7½/10 == Lähteet == == Aiheesta muualla == * * Luokka:Overkillin albumit Luokka:Vuoden 2005 albumit
Pink Lake

Pink Lake on suolajärvi, joka sijaitsee Länsi-Australiassa. Se on noin 3 kilometrin päässä Esperancen kaupungista. Pink Lake tunnetaan siitä, että sen vesi oli ennen vaaleanpunaista. Se vaihtoi usein väriä olosuhteiden muuttuessa, mutta vuonna 2017 se lakkasi vaihtamasta väriä. Tämä johtui osittain Dunaliella salina-levästä. == Lähteet == == Aiheesta muualla == Luokka:Suolajärvet Luokka:Australian järvet
Charbel Ruhana

Charbel Ruhana (; s. 1965 Amsheet) on libanonilainen udinsoittaja, laulaja ja säveltäjä.Charbel Rouhana ConstantinopleAlumni: Wall of Fame: Charbel Rouhana Holy Spirit University of Kaslik Ruhana opiskeli Kaslikin Pyhän Hengen yliopistossa ja sai uddiplominsa vuonna 1986 sekä taiteiden maisterin arvonsa musiikkitieteessä vuonna 1987. Hän kehitti udinsoiton uuden metodiopin, jonka julkaisivat ja omaksuivat Libanonin kansallinen konservatorio ja Kaslikin Pyhän Hengen yliopiston musiikkitiedekunta, jossa Ruhana aloitti udopetuksen vuonna 1986. Oppimateriaali julkaistiin kahdeksassa osassa, ja vuonna 2016 Pyhän Rafqan musiikki-instituutti julkaisi siitä uuden edition nimellä Maqam al oud. Tapahtumissa esiintymisen Ruhana aloitti vuonna 1984. Hän on saanut useita kansallisia palkintoja ja sai Japanin Hirayama-kilpailussa ensipalkinnon parhaasta sävellyksestä (Hymn of Peace). Vuonna 2000 hän sai Murex d'Or -palkinnon vuoden muusikkona ja vuonna 2007 BBC Radio 3:n maailmanmusiikkipalkinnon sovittamastaan sekä johtamastaan Al Muwashahat -albumista. Hänet valittiin esiintyjäksi Babel Med Music -festivaalille vuonna 2011 Ruhana on säveltänyt musikaaleja Caracallan tanssiteatterin näytöksiin ja musiikin George Khabbazin näytelmään Rafqa (2014). Hän on esiintynyt kotimaansa lisäksi muun muassa Ranskassa, Marokossa, Japanissa, Kiinassa ja Arabiemiraateissa. Vuonna 2018 hän esitti Bybloksen kansainvälisellä festivaalilla tribuuttinsa Sayed Darwishille. Ruhana perusti Beirut Oriental Ensemblen vuonna 2007. Hän on painottanut arabimusiikin tyylejä, mutta käyttänyt udia myös kansainvälisemmässä ohjelmistossa. Hänen yhteistyökumppaneidensa joukossa ovat olleet Marcel Khalife, Fairuz, Majida El Roumi, Julia Boutros, Kiya Tabassian, Simon Chahine, Zakir Hussain, Hariprasad Chaurasia, Larry Coryell ja Nasir Shamma. Ruhana on tehnyt yhteistyötä myös sinfoniaorkestereiden kanssa. Vuonna 2013 hän esiintyi Libanonin filharmonisen orkesterin ja Banatul-valtionfilharmonikkojen kanssa. Hän on soittanut Marcel Khalifen luuttukonserton Aradin filharmonikkojen kanssa ja levyttänyt Abdalla el-Masrin udkonserton Valeri Poljanskin johtaman Moskovan sinfoniaorkesterin kanssa. Qatarin filharmonisen orkesterin kanssa Ruhana on esiintynyt Thomas Kalbin johdolla. == Lähteet == Luokka:Libanonilaiset säveltäjät Luokka:Libanonilaiset laulajat Luokka:Udinsoittajat Luokka:Vuonna 1965 syntyneet Luokka:Elävät henkilöt
Culex habilitator

Culex habilitator on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Dyar ja Knab vuonna 1906 Sillä ei ole alalajeja. == Lähteet == Luokka:Hyttyset
Tatsuno

Tatsuno () on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren Harimanmeren rannikolla Ibojoen alajuoksulla prefektuurin lounaisosassa. Kaupungin alue on pohjois–eteläsuunnassa pitkänomainen ja pohjoisessa se nousee Chūgokuvuorille. Tatsunossa on 76 197 asukasta (helmikuussa 2020) ja sen pinta-ala on 210,87 neliökilometriä. Tatsuno kehittyi historiallisesti liikenteen solmukohtana San’yōdō-tiereitin ja Ibojoen vesiliikenteen risteyspaikassa. Akamatsu-klaani rakennutti alueelle Kinoyaman linnan 1300-luvulla; sittemmin 1500-luvulla klaani siirtyi Tatsunon linnaan, jonka ympärille kasvoi linnanaluskaupunki. Vuodesta 1672 lähtien se oli Wakizaka-klaanin hallussa. Merkittävä elinkeino jo Edo-kaudella oli soijakastikkeen tuotanto ja vienti. Myös kaupunkiin nykyisin kuuluva, Harimanmeren rannalla sijaitseva Murotsu oli aiemmin vilkas satamapaikkakunta, jota daimiot käyttivät sankin kōtai -matkoillaan. Nykyisin tärkeitä elinkeinoja ovat soijakastikkeen valmistuksen lisäksi riisin, koristekukkien ja vihannesten viljely, sōmen-nuudelien tuotanto, nahkatuotteet sekä elektroniikka- ja kemianteollisuus. Nykyinen Tatsunon kaupunki perustettiin vuonna 2005 liittämällä yhteen aiempi Tatsunon kaupunki () sekä Ibogawan, Mitsun ja Shingūn maaseutukaupungit. Tatsunon rakennettuun kulttuuriperintöön kuuluvat esimerkiksi Murotsun Kamo-jinjan pyhäkkö ja Edo- kauden loppupuolella rakennettu Nagatomi-suvun asuintalo, jotka on nimetty Japanin tärkeäksi kulttuuriomaisuudeksi. Tatsunon linnanaluskaupungin historiallista kaupunkimiljöötä on nimitetty ”Hariman pikku Kiotoksi”. Kaupungin pohjoisosiin on rakennettu Hariman tiedekaupunki, jonne on sijoittunut korkeateknologista tutkimusta ja koulutusta. Osa kaupungin alueesta kuuluu Seton sisämeren kansallispuistoon. Tatsunoa palvelevat JR Nishi-Nihonin San’yō-päälinja ja Kishin-linja. == Kuvia == Tiedosto:Murotsu Port Tatsuno Hyogo01n4272.jpg|Murotsun satamaa Tiedosto:Shimogawara Tatsuno Hyogo pref03n4272.jpg|Tatsunon linnanaluskaupunkia Tiedosto:Tatsuno Shuentei01n4592.jpg|Shūentei-huvila Tatsunon puistossa Tiedosto:Nyoraiji Tatsuno02nt3200.jpg|Nyorai-ji == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Doug Armstrong

Doug Armstrong (s. 24. syyskuuta 1964 Ontario) on kanadalainen jääkiekkovaikuttaja, joka nykyisin toimii NHL-seura St. Louis Bluesin toimitusjohtaja. Hän on myös Dallas Starsin entinen toimitusjohtaja. ==Dallas Stars== Armstrong liittyi Dallas Starsin organisaatioon vuonna 1991. Kun Stars voitti Stanley Cupin NHL-kauden 1998-1999 päätteeksi Armstrong oli organisaation apulaistoimitusjohtaja. Tammikuussa 2002 Armstrong korvasi Bob Gaineyn Starsin toimitusjohtajana. Pian tämän jälkeen Armstrong palkkasi Dave Tippettin Starsin päävalmentajaksi. Armstrongin alaisuudessa Stars varasi Jamie Bennin. Marraskuussa 2007 Stars vapautti Armstrongin tehtävistään. ==St. Louis Blues== Toukokuussa 2008 St. Louis Blues ilmoitti palkanneensa Armstrongin pelaajien henkilöstöjohtajaksi kaksivuotisella sopimuksella. Tämän sopimukseen päätyttyä kesällä 2010 Armstrong nimitettiin Bluesin toimitusjohtajaksi. Vuonna 2013 Armstrong valittiin NHL:n vuoden toimitusjohtajaksi. NHL-kausi 2018-2019 Blues sijoittui Keskisen divisioonan kolmanneksi ja voitti pudotuspeleissä Stanley Cupin. Luokka:Kanadalaiset jääkiekkovaikuttajat Luokka:Vuonna 1964 syntyneet Luokka:Elävät henkilöt
Ferdinand Domela Nieuwenhuis

Ferdinand Domela Nieuwenhuis (31. joulukuuta 1846 Amsterdam, Alankomaat – 18. marraskuuta 1919 Hilversum, AlankomaatF. Domela Nieuwenhuis, Parlement.com, viitattu 15.3.2020 ) oli alankomaalainen sosialisti ja anarkisti. Hän aloitti uransa luterilaisena pappina 1871, mutta tultuaan sosialistiksi luopui papintoimesta 1879. Hänen mukaansatempaavalla johdollaan Alankomaiden työväenliike pääsi vauhtiin, ja 1888 hänet valittiin toiseen kamariin. Mutta 1891 Domela Nieuwenhuis oli aina kuulunut sosialistisen puolueen äärimäiseen vasemmistoon ja hylkäsi varsinaisen sosialismin ja sen "parlamentaarisen taktiikan" ja rupesi ajamaan vallankumouksellis-anarkistisia mielipiteitä. Tämä sai aluksi aikaan häiriöitä Hollannin työväenliikkeessä. Kun sosialistinen liike ja erityisesti reformistinen suunta jälleen vahvistui, Domela Nieuwenhuis joutui loistavista persoonallisista ominaisuuksistaan huolimatta syrjään.Domela-Nieuwenhuis, Ferdinand, Tietosanakirja osa 2, palsta 366, Tietosanakirja Osakeyhtiö 1909 ==Julkaisut== * De geschiedenis van het socialisme, 1901 == Lähteet == ==Aiheesta muualla== Luokka:Alankomaalaiset poliitikot Luokka:Anarkistit Luokka:Vuonna 1846 syntyneet Luokka:Vuonna 1919 kuolleet
Michele Francesco Buttigieg

Michele Francesco Buttigieg (, 3. marraskuuta 1793 Qala, Gozo, Malta – 12. heinäkuuta 1866 Victoria, Gozo, Malta) oli maltalainen roomalaiskatolinen piispa ja Gozon ensimmäinen piispa. Buttigieg sai pappisvihkimyksen vuonna 1816. Vuonna 1864 hänet vihittiin Gozon piispaksi. Hän kuoli virassaan vuonna 1866. ==Lähteet== Luokka:Maltalaiset papit Luokka:Katoliset piispat Luokka:Vuonna 1793 syntyneet Luokka:Vuonna 1866 kuolleet
Immortalis

Immortalis on thrash metal -yhtye Overkillin studioalbumi, joka julkaistiin 9. lokakuuta 2007. ==Kappaleet== # # # # # # # # # # # (Aasian bonuskappale) === Bonus CD/DVD versio === # # # ==Kokoonpano== *Bobby "Blitz" Ellsworth – laulu *Dave Linsk – kitara *Derek Tailer – rytmikitara *D.D. Verni – basso *Tim Mallare – rummut *Randy Blythe – laulu kappaleessa Skull and Bones == Aiheesta muualla == * * Luokka:Overkillin albumit Luokka:Vuoden 2007 albumit
Naisten Suomi–Ruotsi-yleisurheilumaaottelu 1973

Vuoden 1973 naisten Suomi–Ruotsi-maaottelu käytiin Tukholmassa Tukholman Olympiastadionilla 1. ja 2. syyskuuta. ==Tulokset== Lopputulokset pisteet Suomi 77 Ruotsi 69 Tulokset (S=Suomi, R=Ruotsi) Laji 1. 2. 3. 4. 100 m M-L. Pursiainen (S) 11,31 s M. Löfgren (R) 11,73 s G. Olsson (R) 12,10 s M. Eklund (S) 12,34 s 200 m M-L. Strandvall (S) 23,01 s G. Larsson (R) 23,69 s T. Rautanen (S) 24,07 s A. Larsson (R) 24,47 s 400 m A. Larsson (R) 52,78 s P. Wilmi (S) 53,58 s R. Salin (S) 53,94 s E. Fredriksson (R) 53,99 s 800 m G. Lindh (R) 2.04,67 min.s S. Tyynelä (S) 2.07,82 min.s A. Virkberg (S) 2.08,90 min.s A-M. Nenzell (R) 2.09,67 min.s 1500 m I. Knutsson (R) 4.10,09 min.s G. Lindh (R) 4.14,8 min.s P. Vihonen (S) 4.16,2 min.s S. Tyynelä (S) 4.16,5 min.s 3000 m I. Knutsson (R) 8.58,36 min.s N. Holmén (S) 9.00,48 min.s P. Vihonen (S) 9.02,94 min.s S. Larsson (S) 9.53,30 min.s 100 m aidat G. Olsson (R) 13,80 s U. Lempiäinen (S) 14,34 s E. Johansson (R) 14,70 s P. Hakala (S) 14,85 s 4 x 100 m viesti Suomi (Rautanen, Pursiainen, Salin, Eklund) 44,7 s Ruotsi 45,7 s 4 x 400 m viesti Suomi (Eklund, Rönn, Salin, Wilmi) 3.36,71 min.s Ruotsi 3.36,86 min.s Pituus T. Rautanen (S) 650 cm K. Egebo (R) 608 cm A. Olsson (R) 607 cm P. Helenius (S) 602 cm Korkeus A. Tånnander (R) 170 cm M. Kullas, E. Kelo, ja A-E. Karlsson (R) 170 cm - - Kiekko S. Riihelä (S) 49,00 m U. Buuts (R) 47,14 m R. Metso (S) 42,46 m G. Johansson (R) 42,16 m Keihäs P. Kumpulainen (S) 54,90 m A. Mustakallio (S) 52,36 m Å. Westman (R) 51,22 m M. Carell (R) 49,83 m Kuula C. Barck (S) 15,34 m I. Wehmonen (R) 15,08 m . Metso (S) 14,13 m G. Johansson (R) 13,65 m ==Lisätietoa:== * lajeissa pisteet 5, 3, 2, 1 ja viestissä pisteet 5, 2 * 3000 m:n juoksussa Holmen juoksi uuden Suomen ennätyksen ja Knutsson (ikä 16 vuotta) uuden Ruotsin ennätyksen voittoajallaan, joka oli samalla uusi nuorten maailmanennätys jääden viisi sekuntia naisten maailmanennätyksestä ==Lähteet:== * Helsingin Sanomat 2.9. ja 3.9. v. 1973 Luokka:Suomi–Ruotsi-maaottelu Luokka:Vuoden 1973 yleisurheilu Luokka:Tukholman urheilutapahtumat
Haukkala (Salo)

Haukkala on kylä Salossa. Kylä sijaitsee Uskelanjoen varrella kaupungin keskustan pohjoispuolella. Haukkala sijaitsee Uskelanjoen itärannalla Naulikeojan ja vanhan Perttelin vastaisen kunnanrajan välissä. Kylän naapurikylät ovat Hähkänä ja Anjala sekä joen vastarannalla Veitakkala. Haukkalan kyläalue ulottuu Uskelanjoelta itään Haukmäen yli aina Karistojan latvahaaroille saakka. Haukkalan kyläkeskus sijaitsee peltojen keskellä joen varrella. Kylän läpi kulkevan Inkereentien varrelle on syntynyt pieni omakotialue. Haukkala on syntynyt viimeistään varhaiskeskiajalla. Kylässä oli peräti yhdeksän taloa 1500-luvulla, mutta talomäärä laski kuuteen seuraavalla vuosisadalla. Tiloista Seppä, Hintsa, Jaakko, Kauha ja Raune ovat yhä jäljellä. Kaksi viimeksi mainittua on siirretty kyläkeskuksesta Inkereentien varrelle. 1600-luvulla Uskelanjoen Haukkalankoskeen perustettiin mylly, joka oli toiminnassa 1960-luvulle saakka. Kylä paloi 1779, mutta rakennettiin uudelleen samalle paikalle. Isokylän alueen puhelinkeskus sijaitsi Haukkalassa. 1900-luvun rakennemuutos pienensi kylää, kun suuret tilat eivät enää tarvinneet yhtä paljoa työvoimaa. Kylässä on toiminut muun muassa pitäjänseppä, maalikauppa ja höyrysaha. Jaakon tila on nykyisin muutettu majoitus- ja juhlatilaksi. ==Lähteet== Luokka:Uskelan kylät
Tallium(I)oksidi

Tallium(I)oksidi (Tl2O) on tallium- ja oksidi-ionien muodostama epäorgaaninen ioniyhdiste. Sitä voidaan käyttää erikoislasien valmistukseen. ==Ominaisuudet, valmistus ja käyttö== Huoneenlämpötilassa tallium(I)oksidi on mustaa tai hieman punertavaa kiteistä ainetta. Se reagoi veden kanssa talliumhydroksidiksi. Alkoholit reagoivat yhdisteen kanssa muodostaen talliumalkoksideja. Kuumennettaessa se hapettuu tallium(III)oksidiksi.Heinrich Micke & Hans Uwe Wolf: Thallium and Thallium Compounds, Ullmann's Encyclopedia of Industrial Chemistry, John Wiley & Sons, New York, 2000. Tallium(I)oksidia muodostuu metallisen talliumin hapettuessa, mutta pääasiassa sitä valmistetaan kuumentamalla talliumhydroksidia tai -karbonaattia. Yhdisteellä ei ole monia käyttökohteita, mutta siitä voidaan tehdä erityisiä optisia laseja. ==Lähteet== Luokka:Oksidit Luokka:Talliumyhdisteet
Toyooka

Toyooka () on Japanin kaupunki Honshūn saarella Kansain alueella Hyōgon prefektuurissa. Se sijaitsee Japaninmeren rannikolla ja Maruyamajoen alajuoksulla prefektuurin pohjoisosassa. Idässä se rajautuu Kioton prefektuuriin. Kaupungin keskusta on rakentunut Chūgokuvuorten ympäröimälle Toyookan altaalle Maruyamajoen varrelle. Toyookassa on 80 778 asukasta (helmikuussa 2020) ja sen pinta-ala on 697,55 neliökilometriä. Toyooka alkoi kasvaa linnanaluskaupunkina sen jälkeen, kun Miyabe Keijun perusti vuonna 1580 Toyookan linnan Jinmuvuorelle. Edo-kaudella se oli Toyookan daimiokunnan keskus, ja Meiji-restauraation jälkeen siitä tehtiin lyhytikäisen Toyookan prefektuurin pääkaupunki. Kaupunki tuhoutui pahoin vuoden 1925 Pohjois-Tajiman maanjäristyksessä ja menetti uudelleenrakentamisen myötä vanhan linnanaluskaupungin rakenteen. Kaupunkioikeudet osana Japanin nykyistä kunnallishallintoa Toyookalle myönnettiin vuonna 1950 laajan kuntaliitoksen myötä. Vuonna 2005 siihen liitettiin Higatan, Izushin, Kinosakin, Takenon ja Tantōn maaseutukaupungit. Nykyisin se on Tajiman seudun paikallinen talous- ja hallintokeskus. Perinteisiä elinkeinoja ovat pajukorien (yanagigōri), kreppikankaan (chirimen) ja Izushi-posliinin valmistus; toisen maailmansodan jälkeen yleistyi pajutöiden sijaan muovi- ja tekonahkaisten laukkujen tuotanto. Maaseutualueilla tuotetaan riisiä, vihanneksia, naudanlihaa ja Hypothalassia armata -rapuja. Suosittuja matkailukohteita Toyookan alueella ovat Kinosaki-onsenin kuuma lähde ja Kannaben ylänkö hiihtokeskuksineen. Japaninmeren rannikko kuuluu San’inin rannikon puolikansallispuistoon, osa vuoristoalueista Hyōnosen-Ushiroyama-Nagisanin puolikansallispuistoon. Luonnonnähtävyyksiä ovat esimerkiksi Genbudōn luola erikoisine kivimuodostelmineen ja idänkattohaikaroiden esiintymisalue kasvatus- ja tutkimuskeskuksineen. Rannikolla toimii Kinosaki Marine World -akvaario. Kaupungin rakennettua kulttuuriperintöä edustavat esimerkiksi Izushin historiallinen linnanaluskaupunki ja Nakashiman pyhäkkö, jonka kami Tajimamori suojelee makeisteollisuutta. Toyookaa palvelevat JR Nishi-Nihonin San’in- päälinja ja Kyōto–Tango-rautateiden Miyatoyo-linja sekä Tajiman lentoasema. == Kuvia == Tiedosto:Izushi Toyooka03nt3200.jpg|Izushin kaupunkinäkymää Tiedosto:Hiyoriyama Coast Toyooka Hyogo pref03n4500.jpg|Hiyoriyaman rannikkoa Tiedosto:161030 Kinosaki Onsen Toyooka Hyogo pref Japan01s3.jpg|Kinosaki-onsen Tiedosto:130914 Hattandaki Waterfall Toyooka Hyogo pref Japan02s5.jpg|Hattanin vesiputous == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Anjala (Perniö)

Anjala on kylä Salon kaupungin Perniössä. Kylä sijaitsee kirkonkylän ja asemanseudun välissä Saurun vieressä. Anjala sijaitsee Teijon ylängön itäreunalla, josta alkaa Perniönjokilaakso. Kylä on muodostunut yksinäistalon maiden ympärille ja Anjalan kyläalue ulottuu kylän kantatilalta kapeana kaistaleena länteen Kylmässuolle ja Palonummensuolle. Kylässä on kantatilan lisäksi vain muutama muu talo. Anjala on irroitettu Metsänojasta omaksi kyläkseen viimeistään 1500-luvulla. Kylän kantatila työnväenasuntoineen on muodostanut tiiviin kokonaisuuden 1800-luvulle saakka. 1900-luvun alkuvuosikymmeninä Anjalan kaksi torppaa itsenäistyivät ja maaseudun rakennemuutoksen myötä tyhjiksi jääneet työväenasunnot purettiin. ==Lähteet== Luokka:Perniön kylät
Ironbound

Ironbound on thrash metal -yhtye Overkillin studioalbumi, joka julkaistiin 29. tammikuuta 2010. ==Kappaleet== # # # # # # # # # # ==Kokoonpano== *Bobby "Blitz" Ellsworth – laulu *Dave Linsk – kitara *Derek Tailer – rytmikitara *D.D. Verni – basso *Ron Lipnicki – rummut == Arvostelut == * Imperiumi: 7½/10 * Soundi: == Lähteet == == Aiheesta muualla == * * Luokka:Overkillin albumit Luokka:Vuoden 2010 albumit
Félix Auger-Aliassime

Félix Auger-Aliassime (s. 8. elokuuta 2000 Montreal) on kanadalainen tennispelaaja. Hän on ollut parhaimmillaan kaksinpelissä ATP-listan sijalla 6 marraskuussa 2022. Auger-Aliassimen äiti on ranskalais-kanadalainen ja isä on kotoisin Togosta. Hänen perheensä muutti Kanadaan hänen ollessaan lapsi. Auger-Aliassime saavutti junioreiden maailmanlistan kakkossijan kesäkuussa 2016. Hän voitti vuoden 2015 Yhdysvaltain avointen junioreiden nelinpelin Denis Shapovalovin kanssa. Seuraavana vuonna hän voitti poikien kaksinpeliturnauksen. Vuonna 2019 Auger-Aliassime eteni 18-vuotiaana nuorimpana koskaan ATP 500 -turnauksen loppuotteluun. == Lähteet == == Aiheesta muualla == * * Luokka:Kanadalaiset tennispelaajat Luokka:Kanadalaiset olympiamitalistit Luokka:Vuonna 2000 syntyneet Luokka:Elävät henkilöt
Sydney Carter

Sydney Bertram Carter (6. toukokuuta 1915 Camden Town, Lontoo – 13. maaliskuuta 2004 Herne Hill, Lontoo) oli englantilainen runoilija, kansanmuusikko ja virsirunoilija. Carter opiskeli Christ's Hospital schoolissa Horshamissa, West Sussexissa sekä Oxfordin Balliol Collegessa. Hän opiskeli historiaa ja suoritti tutkintonsa 1936. Toisen maailmansodan aikana hän palveli sairaankuljetustehtävissä Egyptissa, Palestiinassa ja Kreikassa. Hän kiinnostui kreikkalaisesta kansanmusiikista ja alkoi 1950-luvulla tutustua myös englantilaiseen kansanmusiikkiin. Englannissakin oli herännyt innostus tehdä lauluja "kansalle", ja innostusta etsittiin aina brittiläisestä kansanmusiikista amerikkalaiseen musiikkiin. Ensimmäiset laulunsa Carter kirjoitti 1950-luvulla. Aluksi ne kattoivat monia aihepiirejä, mutta 1960-luvun alkupuolla Carterista tuli "the founding father" englantilaiselle hymnityylille "English 'Folk' Hymnody". Hän julkaisi ensimmäiset laulunsa painettuna 1964, vihkona nimeltä 9 Carols or Ballads. 1950-luvulla hän kirjoitti myös musikaali- ja revyytekstejä. 1960-luvulla Carter kirjoitti lauluja ja toimi musiikkikriitikkona. Hän teki konsettikiertueita aina 1980-luvulle saakka. Hänen kirjoittamiaan lauluja ovat "One More Step", "When I Needed a Neighbour" ja "Lord of The Dance", joka on eräänlainen kunnianosoitus amerikkalaiselle Shaker-liikkeen laulu- ja tanssiperinteelle. Monet Carterin laulut ovat myöhemmin saaneet virren aseman. Joitakin Sydney Carterin lauluja on käännetty myös suomeksiː Kirjassa Messulauluja * Maria, nyt mitä teet voiteellesi (Said Judas to Mary, "Now What Will You Do) Suom Anna-Mari Kaskinen * Matkaa tee (Travel on, travel on, there's a spirit that is flowing) Suom. Anna-Mari Kaskinen, Ruotsin kirkon virsikirja * Virsi 97 Lähimmäistä kun etsin (When I needed a neighbour) Suom. Anna-Mari Kaskinen 1995 == Lähteet == Luokka:Englantilaiset virsirunoilijat Luokka:Englantilaiset muusikot Luokka:Vuonna 1915 syntyneet Luokka:Vuonna 2004 kuolleet
Talin tenniskeskus

Talin Tenniskeskus on vuonna 1976 avattu tenniskeskus, joka sijaitsee Helsingin Talissa, Pitäjänmäen välittömässä läheisyydessä. Siellä on yhteensä 33 tenniskenttää, joista 22 on sisällä ja 11 ulkona. Lisäksi siellä on sisällä neljä sulkapallokenttää. Talin Tenniskeskus on yksi Euroopan suurimmista tenniskeskuksista. Hallissa on muun muassa kuntosali, kahvilaravintola, tenniskauppa, kerhotiloja, mailahuolto sekä hieroja. Hallin päivittäinen pelaajamäärä on noin 700–800 pelaajaa. ==Lähteet== Luokka:Helsingin urheiluhallit Luokka:Suomen tennis Luokka:Munkkiniemi
Aeroméxicon lento 498

Aeroméxicon lento 498 oli Aeroméxicon reittilento Méxicosta Guadalajaran, Loreton ja Tijuanan kautta Los Angelesiin. Lennolla 31. elokuuta 1986 käytetty Douglas DC-9-32 törmäsi Piper PA-28-181 Archer -pienkoneeseen lähestyessään Los Angelesia. Molemmat koneet syöksyivät maahan Cerritosin kaupungissa. Kaikki 64 ihmistä lennolla 498 ja kaikki kolme Archerin kyydissä ollutta kuolivat onnettomuudessa. Lisäksi DC-9:n maahansyöksyssä kuoli 15 kaupungin asukasta, ja kahdeksan loukkaantui. == Tapahtumat == Lento 498 lähti Tijuanasta reittinsä viimeiselle osuudelle kello 11.20 paikallista aikaa. Lennolla oli kuusihenkinen miehistö sekä 58 matkustajaa, joista kaksi oli noussut kyytiin Méxicosta, kuusi Guadalajarasta, 31 Loretosta ja 19 Tijuanasta. Matkustajista kuusi oli lapsia ja yksi sylilapsi. Piper Archer lähti Torrancesta kohti Big Bear Lakea kello 11.41. Konetta lensi sen omistaja William Kramer, jonka lisäksi kyydissä olivat hänen vaimonsa ja tyttärensä. Lennonjohto antoi lennon 498 miehistölle luvan laskeutua 7 000 jalan korkeudelle kello 11.44. Samoihin aikoihin Archer kääntyi itään ja saapui valvottuun ilmatilaan ilman lupaa lennonjohdolta. Lennonjohto selvitti lennon 498 laskeutumaan 6 000 jalkaan kello 11.51. Koneet törmäsivät toisiinsa Cerritosin yläpuolella 6 560 jalan (2 000 m) korkeudella kello 11.52.09. Archer törmäsi vasemmalta puolelta lennon 498 sivuvakaajaan. Se halkaisi Archerin matkustamon ja irtosi sitten DC-9:n pyrstöstä. Molemmat koneet syöksyivät hallitsemattomasti maahan. Archer syöksyi tyhjälle koulun leikkikentälle. DC-9 puolestaan syöksyi asuinalueelle Carmenita Roadin itäpuolelle ja räjähti. Maahansyöksy ja räjähdys tuhosivat viisi asuintaloa ja vaurioittivat seitsemää. Onnettomuudessa kuolivat kaikki 64 ihmistä lennolla 498, kaikki kolme Archerin kyydissä ollutta sekä 15 Cerritosin asukasta. Lisäksi kahdeksan maassa ollutta loukkaantui. == Onnettomuuden syyt == Onnettomuuden tutkinut Yhdysvaltain kansallinen liikenneturvallisuuslautakunta (NTSB) totesi onnettomuuden syyksi rajoittuneen lennonjohtojärjestelmän, joka ei kyennyt estämään yhteentörmäystä. Onnettomuuden syntyyn vaikuttaneiksi tekijöiksi todettiin Archerin tahaton ja luvaton päätyminen valvottuun ilmatilaan sekä valvottujen ja valvomattomien lentojen välillä käytetyn ”näe ja vältä” -käytännön rajoitukset törmäysten välttmisessä. == Lähteet == Luokka:Vuoden 1986 lento-onnettomuudet Luokka:Lento-onnettomuudet Kaliforniassa Luokka:Lentokoneiden yhteentörmäykset Luokka:Los Angelesin piirikunnan liikenne
Hertsi (kauppakeskus)

Hertsi on Helsingin Herttoniemessä sijaitseva kauppakeskus, jonka rakennustyöt valmistuivat keväällä 2020. Ruokakauppojen ja ravintoloiden lisäksi kauppakeskuksessa on muun muassa kirjasto, nuorisotilat sekä myöhemmin avattava päiväkoti. Aiemmin rakennettu kauppakeskus Megahertsi kuuluu osana keskukseen. Vuonna 2021 kauppakeskuksen tontille valmistuu kolme kerrostaloa, joissa on yhteensä 250 asuntoa. Kauppakeskus avattiin 19. maaliskuuta 2020. Avajaiset pidettiin koronavirusepidemian keskellä huolimatta suosituksista välttää suuria tapahtumia. == Kerrokset == Kauppakeskuksen alin myymälätaso on katutaso, jonka suurin liike on Tokmanni. Ensimmäisessä kerroksessa, Prisma- tasolla, sijaitsevat muun muassa Prisma, Kotipizza, Fafa’s, Arnolds, Musti ja Mirri, Silmäasema sekä Veikkauksen Pelaamo. Toisen kerroksen vuokralaisia ovat muun muassa Elixia, Fitness24Seven, Herttoniemen kirjasto sekä Helsingin kaupungin nuorisopalvelut. == Lähteet == == Aiheesta muualla == *Hertsin www- sivut Luokka:Helsingin kauppa- ja ostoskeskukset‎ Luokka:Herttoniemi
Leila Arcieri

Leila Carmelita Arcieri (s. 18. joulukuuta 1973 San Francisco Kalifornia) on yhdysvaltalainen näyttelijä, malli ja yrittäjä. ==Ura== Arcieri kruunattiin Miss San Franciscoksi vuonna 1997, jonka jälkeen työskenteli mainoksissa (muun muassa Coorsilla) sekä esiintyi artistien musiikkivideoilla. Vuonna 2000 hän sai Jamaica St. Croix’n roolin televisiosarjassa Rantojen kunkku. Muita pieniä televisiorooleja hän sai sarjoista C.S.I. New York, C.S.I. Miami ja Las Vegas. Arcierin tunnetuimpia elokuvia ovat xXx, Wild Things 2 ja Isi hoitaa. Vuonna 2005 Maxim sijoitti Arcierin 100 kuumimman julkkiksen listalla sijalle 65. Hän seurusteli näyttelijä Jamie Foxxin kanssa. Liike-elämässä Arcieri on luonnonmakeutusainebrändi STIR Sweetenerin perustaja ja johtohenkilö. ==Filmografia== ===Elokuva=== Vuosi Nimi Rooli Huomiot 1999 Foolish Marissa 1999 Beverly Hood Pam Washington 2000 Hot Boyz Tia 2001 Higher Ed Lisa 2002 xXx Jordan King 2003 Isi hoitaa Kelli 2003 Double Blade Lee Lyhytelokuva 2004 Wild Things 2 Maya King Suoraan videolle julkaisu 2005 A Perfect Fit Sarah 2005 The Final Chapter: The Death of Xander Cage Jordan King Lyhytelokuva 2005 King's Ransom Kim Baker 2006 Mammoth Agentti Powers Televisioelokuva 2008 Death Toll Etsivä Bathgate 2009 Love N' Dancing Danielle 2009 Divas Karen 2009 Buffalo Bushido Sadie Lynn Miller 2010 Supreme Champion Kaya Suoraan videolle julkaisu ===Televisio=== Vuosi Nimi Rooli Huomiot 1999 Rescue 77 - Jakso: "Pilot" 2000–02 Rantojen kunkku Jamaica St. Croix Vakionäyttelijä, 42 jaksoa 2000 Cousin Skeeter Tasty Jakso: "The Feminine Ms. Skeet" 2004 Jeremiah Crystal Jakso: "The Face in the Mirror" 2004–05 Kevin Hill Monroe McManus 5 jaksoa 2005 C.S.I. New York Darcy Sullivan Jakso: "City of the Dolls" 2006 One on One Lila Jakso: "Fame and the Older Woman" 2006 Las Vegas Ava Jakso: "Like a Virgin" 2006 C.S.I. Miami Nikki Beck Jakso: "Shock" 2009 Brothers Gloria Jakso: "Girls, Girls, Girls" ==Lähteet== Luokka:Vuonna 1973 syntyneet Luokka:Elävät henkilöt Luokka:Yhdysvaltalaiset näyttelijät